रेलवे बोर्ड के चेयरमैन अश्विनी लोहानी कहते हैं कि बेशक ड्राइवर की गलती है लेकिन अगर वह इमरजेंसी ब्रेक लेता तो हादसा और भी बड़ा हो जाता, उससे ट्रेन पलट भी सकती थी। हादसे की जगह अंधेरा था और ट्रैक घुमावदार भी था। लोहानी ने कहा कि गेटमैन की जिम्मेदारी सिर्फ गेट की होती है, हादसा इंटरमीडिएट सेक्शन पर हुआ, जो कि एक गेट से 400 मीटर दूर है, वहीं दूसरे गेट से आधा किलोमीटर दूर है। लोहानी ने यह भी कहा कि जिस जमीन पर दशहरा का आयोजन था वह रेलवे की जमीन नहीं है। आयोजन के संबंध में हमें सूचित नहीं किया गया था। मतलब किसी भी तरह से मामले को रफादफा करने के जुगत में हैं रेलवे तंत्र।